b'\n_START_ARTICLE_\n30. svibnja u Domovinskom ratu\n_START_PARAGRAPH_\nDomovinski rat po nadnevcima: 30. svibnja u Domovinskom ratu._NEWLINE_1990._NEWLINE__NEWLINE_- Odr\xc5\xbeana konstituiraju\xc4\x87a sjednica vi\xc5\xa1estrana\xc4\x8dkog Sabora SR Hrvatske._NEWLINE_1992._NEWLINE__NEWLINE_- Papa Ivan Pavao II osudio napad na Sarajevo._NEWLINE__NEWLINE_- Prihva\xc4\x87ena Rezolucija 757 s najte\xc5\xbeim politi\xc4\x8dkim, ekonomskim i diplomatskim sankcijama protiv velikosrbijanske agresije._NEWLINE__NEWLINE_- Sarajevo i dalje u plamenu - napadnuta bolnica "Ko\xc5\xa1evo"._NEWLINE__NEWLINE_- U Mostaru neprijateljsko topni\xc5\xa1tvo sru\xc5\xa1ilo jo\xc5\xa1 jedan most, ovoga puta najprometniji Titov most._NEWLINE_- Vis napokon bez jugo-brodova._NEWLINE__NEWLINE_- \xc4\x8cetnici opet napali Dubrovnik._NEWLINE__NEWLINE_- "Svekolikoj javnosti i svjetskim politi\xc4\x8dkim \xc4\x8dimbenicima upu\xc4\x87ujem apel za spas Hrvata i Muslimana Prijedora, Ljubije, Kozarca i Sanskog Mosta u BiH koji su izlo\xc5\xbeeni svakodnevnoj strahovladi i zlo\xc4\x8dinima srpskih paravlasti. Pomognite dok ne bude prekasno!" - rekao je u Zagrebu predsjednik Zavi\xc4\x8dajne zajednice Ljubija Luka Gavranovi\xc4\x87 gostuju\xc4\x87i u TV emisiji "Slikom na Sliku" HTV-a. Javnost je tada po prvi put \xc4\x8dula za postojanje koncentracijskih logora Keraterm, Omarska i Trnopolje na prostoru op\xc4\x87ine Prijedor, a u kojima se od 22. svibnja odvode i zatvaraju tamo\xc5\xa1nji Hrvati i Muslimani._NEWLINE__NEWLINE_- Bosanski Srbi su izveli oru\xc5\xbeani napad na Hrvate i Muslimane grada Prijedora. Ubijeno je vi\xc5\xa1e stotina osoba a vi\xc5\xa1e tisu\xc4\x87a pre\xc5\xbeivjelih je zatvoreno u logore Keraterm, Trnopolje, Omarsku._NEWLINE_1993._NEWLINE__NEWLINE_- U Hrvatskoj proslavljen Dan dr\xc5\xbeavnosti._NEWLINE__NEWLINE_- U povodu Dana dr\xc5\xbeavnosti, dr. Tu\xc4\x91man istaknuo kako Hrvatska predla\xc5\xbee Vije\xc4\x87u sigurnosti UN da se mandat UNPROFOR-a mo\xc5\xbee produ\xc5\xbeiti na idu\xc4\x87ih \xc5\xa1est mjeseci, ali pod uvjetom da se osigura provedba Vance-Owenova plana._NEWLINE__NEWLINE_- Iz svoje utvrde u Gornjem Zemuniku Srbi, nakon nekoliko dana zati\xc5\xa1ja, topni\xc5\xa1tvom ponovno ga\xc4\x91ali Zadar._NEWLINE_1994._NEWLINE__NEWLINE_- Proslavljen Dan dr\xc5\xbeavnosti._NEWLINE__NEWLINE_- Hrvatski dinar zamijenjen novom valutom - kunom i lipama - jedna kuna se mijenjala za 1.000 hrvatskih dinara a, zamjena se mora izvr\xc5\xa1iti do pono\xc4\x87i 5. lipnja._NEWLINE__NEWLINE_- Iako je pro\xc5\xa1lo dva mjeseca od potpisivanja zagreba\xc4\x8dkog sporazuma, mje\xc5\xa1tani Glinske Poljane, koji su se ve\xc4\x87 i prije po\xc4\x8deli vra\xc4\x87ati u svoje selo, morali su ga napustiti jer su tako odlu\xc4\x8dili pripadnici francuskog bataljuna UNPROFOR-a._NEWLINE__NEWLINE_- Na Drugom zasjedanju Ustavotvorne skup\xc5\xa1tine Federacije BiH, koja je odr\xc5\xbeana u Sarajevu, Kre\xc5\xa1imir Zubak je ustvrdio da bi uspostava srpskog koridora zna\xc4\x8dila prejudiciranje globalnih politi\xc4\x8dkih rje\xc5\xa1enja i naru\xc5\xa1avanje integriteta BiH._NEWLINE__NEWLINE_- Tuzlanska zra\xc4\x8dna luka Dubrave, koja je pod kontrolom UNPROFOR-a, bombardirana od strane Srba upravo u trenutku kada je trebao sletjeti zrakoplov \xc4\x8diji let osigurava UNPROFOR._NEWLINE__NEWLINE_- Bosanski Srbi \xc4\x87e pristati na podjelu 51:49 posto u korist Muslimana i Hrvata, ali uz uvjet da, kako ka\xc5\xbee lider bosanskih Srba dr. Karad\xc5\xbei\xc4\x87, Srbi dobiju Sarajevo i Tuzlu._NEWLINE__NEWLINE_- Bosanski Srbi napali Bugojno i Travnik._NEWLINE_1995._NEWLINE__NEWLINE_- Na jezeru Jarun u Zagrebu odr\xc5\xbean, u povodu Dana dr\xc5\xbeavnosti, sve\xc4\x8dani mimohod, dosad najve\xc4\x87i prikaz hrvatskih oru\xc5\xbeanih snaga - na kopnu, moru i u zraku. Ispred sve\xc4\x8dane tribine, pred predsjednikom Republike Hrvatske dr. Franjom Tu\xc4\x91manom kao vrhovnim zapovjednikom oru\xc5\xbeanih snaga, prodefiliralo vi\xc5\xa1e od 3.700 sudionika, oko 220 borbenih vozila, \xc4\x8detrdesetak letjelica, patrolni i diverzantsko-desantni \xc4\x8damci, pontonske amfibije, ronioci te padobranci._NEWLINE_1996._NEWLINE__NEWLINE_- U Hrvatskoj proslavljen 30. svibnja - Dan dr\xc5\xbeavnosti. Predsjednik Tu\xc4\x91man polo\xc5\xbeio vijenac na Oltar hrvatske domovine na Medvednici._NEWLINE__NEWLINE_- Upravitelj EU-a u Mostaru Ricardo Perez Casado izjavio da \xc4\x87e se izbori u Mostaru odr\xc5\xbeati 30. lipnja, to je dogovoreno, kako je naglasio Casado, na sastanku Savjetodavnog vije\xc4\x87a.'